23. Wojerowski stawizniski zešiwk je kulinariski přewod po měsće
Wojerecy (SiR/SN). Wjace hač 80 stron zezběranych faktow a dopomnjenkow časowych swědkow, k tomu aktualne wobrazy a historiske dokumenty wopřija nowy Wojerowski stawizniski zešiwk. Na jeho wobalce je widźeć wobraz domjaceju pjekarkow w serbskej drasće. Nastał je wón wokoło 1900 a pochadźa z priwatneho archiwa awtora Andreasa Noacka. Předwčerawšim su mjeztym 23. zešiwk tohole rjadu we Wojerowskej radnicy předstajili. W nim wjerći so wšitko wokoło pjekarjow, pčołarjow a winicarjow. Wudawaćelej stej město a měšćanski muzej.
Rozžohnowacemu so wyšemu měšćanosće Stefanej Skorje (CDU) je nowy zešiwk wosebitosć. Wšako je wón hižo 1998 k Dnjej Saksow we Wojerecach wudaće prěnjeho zešiwka sobu dožiwić směł. Krótko prjedy hač jeho naslědnik Torsten Ruban-Zeh kluč radnicy přewozmje, je zešiwk čo. 23 wušoł, kiž chcychu hakle kónc lěta předstajić. Změny na čole města dla su to zašo činili.
szl_Latn szl_Latn ces_Latn